钦定古今图书集成/明伦汇编/氏族典/第149卷 > 孙炎
## 钦定古今图书集成/明伦汇编/氏族典/第149卷 > 孙炎

按《明外史孙炎传》：“炎字伯融，句容人。面铁色，跛一足，
谈辩风生，雅负经济。与丁复、夏煜游，有诗名。太祖下
集庆，召见，请延揽贤豪。太祖方建行中书省，用为首
掾。从征浙东，擢池州同知，寻进知府，召为行省都事。
克处州，授总制。苗军作乱，执炎幽空室，胁降不屈。贼
帅贺仁德馈雁酒，炎大骂，贼怒，遂见害，年仅三十馀。”
追赠丹阳县男。